  Майя Бывальцева 8-тӥ шуркынмонэ Удмуртиын лымыялоз но пельскоз. 7-тӥ шуркынмонэ со сярысь ивортэ элькунысь Гирометцентр. Лымыяны кутскоз 8-тӥ шуркынмонэ потон уе, нуназе кужмоялоз. Шор но лымшор ёросъёсын кот лымы усёз, йӧвалег луоз. Сюресъёс вылын — гылыт лымы, шор но уйпал ёросъёсын — букосъёс. Нунал ӵоже каллен пельскоз. 8-тӥ шуркынмонэ уйин -7…-12 градус луоз, нуназе уйпал ёросъёсын -5…-7, шор но лымшор ёросъёсын -3…+2 градус. 9-тӥ шуркынмонэ лымы ӧжытгес луоз, тӧл лапкомоз, омырын пумен кезьытскоз: ӵукна -9 градусозь, ӝытпал -13 градусозь. Кылем шутэтскон нуналъёсы, 4-6 шуркынмонэ, уйпал ёросъёсын 5 сантиметрлэсь трос лымы усиз, лымшорын — 11 сантиметрозь. Тегъёс: Гидрометцентр Удмуртия куазь Мерлык лымы сӥзьыл  